מסכת קידושין דף כא עמוד ב

ת"ר: וראית בשביה - בשעת שביה, אשת - ואפילו אשת איש, יפת תואר - לא דברה תורה אלא כנגד יצר הרע, מוטב שיאכלו ישראל בשר

דף כב עמוד א תמותות שחוטות ואל יאכלו בשר תמותות נבילות, וחשקת - אף על פי שאינה נאה, בה - ולא בה ובחברתה, ולקחת - ליקוחין יש לך בה, לך לאשה - שלא יקח שתי נשים, אחת לו ואחת לאביו, אחת לו ואחת לבנו, והבאתה - מלמד שלא ילחצנה במלחמה.

**אשת יפת תואר**

"כוונת "לא דברה תורה אלא כנגד יצה"ר", י"ל שרצון השי"ת הוא שיהי' מותר ע"פ התורה, א"כ תהי' **פת בסלו ולא יבא לידי מעשה** כענין "הרי מזון והרי מים" דיומא למשלח את השעיר[[1]](#footnote-1)".

1. **זמן היתר ביאה ראשונה**

בירושלמי נאמר: "רבי יוחנן שלח לרבנין: דתמן תרתין מילין אתון אמרין בשם רב ולית אינון כן: אתון אמרין בשם רב: יפת תואר לא התירו בה אלא בעילה ראשונה בלבד, ואני אומר ולא בעילה ראשונה ולא בעילה אחרונה אלא לאחר כל המעשים [דברים כא יג], ואחר כן תבוא עליה ובעלתה אחר כל המעשים[[2]](#footnote-2)". מחלוקת זהה בין רש"י לתוספות בסוגייתנו. אלו דברי התוספות:

"שלא ילחצנה במלחמה - פי' בקונטרס: לבוא עליה משמע מתוך פירושו דבמלחמה אסור לבוא עליה כל עיקר ואפילו ביאה ראשונה אינו מותר עד לאחר כל המעשים ותימה 1.א"כ מאי קאמר לא דברה תורה אלא כנגד יצר הרע כיון דבמלחמה אסור עד שיבא לביתו ולאחר כל המעשים היאך נתפייס יצרו בכך אכתי איכא יצר הרע במלחמה ובביתו עד ירח ימים 2.ועוד קשה אמאי קרי לה בשר תמותות כיון שנתגיירה 3.ועוד קשה מהא דאמר בפ' ב' דסנהדרין (דף כא.) תמר בת יפת תואר היתה ולפיכך היתה מותרת לאמנון כדכתיב דבר עלי אל המלך כי לא ימנעני ממך. ואם לא בא דוד על מעכה אם תמר עד לאחר כל המעשים, היאך היתה מותרת לאמנון? והרי אחותו מאביו היתה.. דבשלמא אם נפרש דיפת תואר מותרת מיד שפיר (דמי) מאי דקאמרה תמר כי לא ימנעני ממך לפי שהיתה מותרת לו דאיכא למימר שנתעברה אמה במלחמה שעדיין היתה אמה עובדת כוכבים וזו אינה חשובה כבתו של דוד... אבל לפירוש הקונטרס שלא בא עליה עד לאחר כל המעשים קשה כדפירשתי[[3]](#footnote-3). ונראה לר"ת דביאה ראשונה מותרת במלחמה אבל ביאה שניה אסורה עד שתהא בביתו גיורת [והא דקאמר שלא ילחצנה- היינו להתחיל למנות ירח ימים דאין יכול לדוחקה לעשות סדר הפרשה עד שתהיה בביתו] ויש מיישבים פירוש הקונטרס ולא קשה מידי 1.מה שהקשה: איך נתפייס יצרו- דאיכא למימר דבטל הימנו יצר הרע, כיון שיש לו פת בסלו שסופה להיות מותרת לו לאחר כל המעשים 2.ומה שהקשה: אמאי קרי לה בשר תמותות כיון שנתגיירה- הא נמי לא קשה, דאיכא למימר לפי שמגיירה בע"כ ואינה גיורת גמורה, קרי לה בשר תמותות[[4]](#footnote-4). 3.ומה שהקשה מתמר לא קשה, דאיכא למימר דתמר לא היתה בת דוד, אלא מקודם לכן היתה אמה מעוברת. והא דכתיב (שמואל ב יג) 'כן תלבשנה בנות המלך מעילים', לא משום שהיתה בתו, אלא לפי שגדלה בביתו של דוד עם בנות המלך[[5]](#footnote-5). אך אין לתרץ שפיר לפירוש הקונטרס

4. מה חילוק בין ביאה ראשונה לשניה דמחלק גמרא לעיל". קושיה אחרונה זו מתרץ הרמב"ן,

"לפי שכבר נתקררה דעתו ואין יצרו מתגבר עליו כל כך".

1. **איסור 'לא ילחצנה'**

לפי רש"י דברים כפשוטם: אין לבוא עליה במלחמה אלא בגמר כל המעשים. המפרשים שביאה ראשונה מותרת במלחמה, צריכים להציע פירושים אלטרנטיבים:

1. איסור אונס. "בספר היראים[[6]](#footnote-6) מפרש שלא ילחצנה- שלא יבא עליה בעל כרחה אבל מדעתה מותר קודם שתתגייר[[7]](#footnote-7) ". .בתועפות ראם על היראים, הציע שזו המחלוקת בירושלמי. רבי יוחנן אוסר בעל כרחה, אך בהסכמתה יתיר גם בעת המלחמה.
2. מקום מכובד. כתב הרמב"ם: "וכן בועל אשה בגיותה אם תקפו יצרו, אבל לא יבעלנה וילך לו, אלא מכניסה לתוך **ביתו**, שנאמר וראית **בשביה**[[8]](#footnote-8)". במורה נבוכים ביאר:

"הכרחי להפריש אותה למקום נסתר, זה הוא מה שאמר: 'אל תוך ביתך'[[9]](#footnote-9)".

1. היתר חד-פעמי. "פירש ר"ת התם שלא ילחצנה במלחמה לבא עליה ביאה שניה[[10]](#footnote-10)".
2. תחילת תהליך. לפי רבינו תם כאן "שלא ילחצנה.. היינו להתחיל למנות ירח ימים דאין יכול לדוחקה לעשות סדר הפרשה עד שתהיה בביתו[[11]](#footnote-11)"

**ג. פסיקת ההלכה במחלוקת האמוראים**

לדעת 'תועפות ראם' על ספר היראים, הלכה כרבי יוחנן, שהברייתא בסוגייתנו כמותו. לשיטתו, הכוונה היא שאין לבוא עליה בעל כרחה. הרמב"ם פסק כרב, שביאה ראשונה מותרת, כיוון ש: 1.זה פשט הברייתא בסוגייתנו, "וגמרא דילן לא אדכר הא דרבי יוחנן כלל[[12]](#footnote-12)". 2. רבי יוחנן עצמו מציין שרבים חלקו עליו[[13]](#footnote-13). 3. מעשה אמנון ותמר[[14]](#footnote-14). 4.בעלי התוספות גורסים בירושלמי:

"מחלוקת בירושלמי בין רב ו**שמואל**[[15]](#footnote-15)" כפי שנחלקו בסוגייתנו בדין כהן, ו"כל היכא דפליגי רב ושמואל - הלכתא כרב באיסורי[[16]](#footnote-16)".

1. **בשעת שביה**

לדעת הרי"ד הכוונה לאסור ביאה שניה עד גמר המעשים. רש"י, האוסר ביאה ראשונה, יכול לפרש כדברי הרשב"א: "ולא שלקחה מתחלה למכרה או לשפחה". פירוש זה אפשרי גם לאומרים שביאה ראשונה מותרת[[17]](#footnote-17). בהקשר זה חידוש נפלא והגיוני במשך חכמה: "נראה דהוא תנאי בהיתר יפת תואר, שדווקא אם ד' נותן האויב ביד ישראל, אבל כדרך המלחמות.. הדרך כשעושים שלום..מחליפין השבויים.. אם כן יתכן, כי עבור היפת תואר.. יעכבו ישראל חשוב ונכבד. על כן לא הותרה היפת תואר רק באופן שנתנו ד' להאויב בידיך, אז יוכל לעכבה בעל כרחה".

1. **ליקוחין יש לך בה**

לשיטת רש"י, שמדובר בגמר כל המעשים, יש לומר שהחידוש הוא שקידושין תופסים בה למרות ש"אינה מתגיירת מדעתה[[18]](#footnote-18)". אולם לדעת הרמב"ם צריך שתהא הגרות מרצונה:

"ומגלגל עמה כדי שתקבל, אם **קבלה** ורצה בה, הרי זו מתגיירת וטובלת ככל הגרים[[19]](#footnote-19)".אמנם "אף לדברי הרמב"ם משמע שרצון גמור ולב שלם אין צריך, ורק שתקבל ותאמר הן[[20]](#footnote-20)".

דרשו בספרי: "אין לך בה אלא מצות בעילה. והיתה לך לאשה, כענין שנאמר שמות כא י שארה כסותה ועונתה לא יגרע[[21]](#footnote-21)". מבאר הרמב"ן: "שאין קדושי כסף ושטר תופסין בה, וגם הבעילה לא לשם קדושין, שדינה עדיין כעובדת כוכבים שאין קדושין תופסין בה, אלא שיתיר לו בעילתה. ומפני שאמר והיתה לך לאשה - יורה שהיא אשתו גמורה, ואם זנתה תחתיו תדון כאשת איש[[22]](#footnote-22)". מפני שגיירה בעל כרחה[[23]](#footnote-23). הרוגאצ'ובר הפליא להוכיח מכאן שנישואין אזרחיים תקפים. לדעתו "הפירוש הוא **שקודם** גירות, אע"פ שאין קידושין תופסים, מכל מקום כיוון שהתורה התירה הביאה, יש כאן הגדר של מיוחדת לו ואסורה לאחר משום ו'דבק'. ולכן מבואר בספרי פרשת תצא, שאם לא רצתה להתגייר צריכה גט[[24]](#footnote-24)".

הרמב"ם יכול להסביר את הספרי בדגש על הסיום: אחר כל המעשים, הוא חייב בעונתה כחיוב כלפי כל בת ישראל[[25]](#footnote-25).

1. **שלא יקח שתי נשים**

כתב הרמב"ם: "בה ולא בחברתה שלא יבעול שתים[[26]](#footnote-26)". אם כן, לדעה המתירה לבוא עליה במלחמה, שם חל האיסור. אולם לאחר המעשים יכול לקחת שתיים. ולרש"י יהיה אסור[[27]](#footnote-27).

"אולם הר"י פערלא[[28]](#footnote-28) חולק.. שהרי בפסוק "וחשקת בה", ממנו ממעטים 'ולא בה ובחברתה', כתוב אחר כך: "ולקחת לך לאישה", מכאן דורשים שקידושין תופסים, היינו בוודאי אחרי גרות, נמצא שהאיסור בשתיים חל גם על הזמן שלאחר הגרות[[29]](#footnote-29)".

1. **האיסור לקחת לאחרים**

הרמב"ם פוסק את ההלכה כפי שהיא מופיעה בסוגייתנו: "שלא יקח שתים ויבעול אחת ויניח אחת לאביו או לאחיו[[30]](#footnote-30)". משמע שמותר לו לקחת לאחר, אם אינו לוקח לעצמו. אולם הריטב"א תמה:

"מה שתי נשים שייך הכא? והא ודאי אפילו לא יקח אלא אחת אינו לוקחה אלא לעצמו אבל לא לאביו ולא לאחרים, דלדידיה שריא רחמנא כנגד יצר הרע. ויש לדחוק ולומר שאילו נזדמן שחשק יפת תואר ואינה מתרצית לו בשום ענין אלא אם כן מגייר אחותה או בתה עמה ונותנה לאחרים- אפילו הכי לא יעשה כן". אולם הלחם משנה מבאר בדעת הרמב"ם:

"לרבותא נקטו שתים אחת לו ואחת לבנו, דסלקא דעתך אמינא כיון דלוקח אחת לו אגב דידיה הותרה לו ליקח ג"כ אחרת לבנו- קמ"ל. **וכ"ש** היכא דלוקח לבנו לבדו דאינו יכול לעשות כן[[31]](#footnote-31)". הלכה זו פשוטה לפי גרסת בעלי התוספות:

"ה"ג שלא יקחנה לאביו ולא לבנו - ול"ג: 'שתים אחת לו ואחת לאביו או אחת לו ואחת לבנו', דמאי איריא שתים אפילו אחת לאביו נמי הוי איסור דהא 'לך' דרשינן".

1. **הרב קוק, מדבר שור לפרשת כי תצא.** [↑](#footnote-ref-1)
2. תלמוד ירושלמי מסכת מכות פרק ב הלכה ו. [↑](#footnote-ref-2)
3. ופלא הוא, שרש"י עצמו מפרש בדיוק כדברי תוספות: "לפי שנתעברה בי אמי כשהיא נכרית יפת תואר שלקחה דוד במלחמה" (שמואל ב פרק יג פסוק יג). [↑](#footnote-ref-3)
4. עוד תירצו: יש כאן היתר מיוחד של אשת איש, או פרהסיה (תוספות רא"ש). האריכו בזה בבירור הלכה דף כא עמוד ב ציון ט, סוף אות ד. [↑](#footnote-ref-4)
5. הריטב"א מוסיף הצעה מעניינת: "ואפשר דמשום דהוה בעל כרחה, ולית ליה לרבי יוחנן הא דדרשינן הכא ולקחת ליקוחין יש לך בה **ועד שתתגייר בלב שלם דין גויה יש לה".** כן מפורש בדברי רש"י (מסכת סנהדרין דף כא עמוד א ד"ה תמר)."קודם שנתגיירה **בלב שלם** מעכה אמו ילדה לו לדוד את תמר". עוד ניתן לומר, שרב הוא הדורש שהייתה יפת תואר, וזאת בהתאם לשיטתו בירושלמי. רש"י סבר לה כרבי יוחנן שלשיטתו "איכא למימר דס"ל דתמר לא היתה בתו של דוד, אלא בת של מעכה מן הגוי" (רשב"א). [↑](#footnote-ref-5)
6. סימן כ. [↑](#footnote-ref-6)
7. הרשב"א . [↑](#footnote-ref-7)
8. רמב"ם הלכות מלכים פרק ח הלכה ב. [↑](#footnote-ref-8)
9. ספר מורה הנבוכים חלק ג פרק מא, תרגום פרופסור מיכאל שוורץ. הרמב"ם מוסיף: "במשך כל שלושים הימים תקיים את דתה בגלוי אפילו בעבודה זרה. אין להתווכח עמה בענייני אמונה במשך כל אותה תקופה". [↑](#footnote-ref-9)
10. תוספות מסכת סנהדרין דף כא עמוד א ד"ה דאי. [↑](#footnote-ref-10)
11. לאסור ביאה שניה פשוט לו. ולפי התירוץ שבא לאסור ביאה שניה, כנראה רשאי להתחיל בתהליך. (בירור הלכה שם, סוף אות ב). [↑](#footnote-ref-11)
12. ריטב"א. [↑](#footnote-ref-12)
13. לחם משנה. [↑](#footnote-ref-13)
14. סנהדרין כא. זו הוכחת הבית יוסף. [↑](#footnote-ref-14)
15. תוספות מסכת סנהדרין דף כא עמוד א ד"ה דאי. [↑](#footnote-ref-15)
16. מסכת בכורות דף מט עמוד ב. [↑](#footnote-ref-16)
17. לחם משנה בדעת הרמב"ם. [↑](#footnote-ref-17)
18. רש"י. וכן ביאר בשיטה לא נודע למי. [↑](#footnote-ref-18)
19. רמב"ם הלכות מלכים פרק ח הלכה ה. [↑](#footnote-ref-19)
20. עיניים למשפט ד"ה רש"י. [↑](#footnote-ref-20)
21. ספרי דברים פרשת כי תצא פיסקא ריג אות יג. [↑](#footnote-ref-21)
22. רמב"ן דברים פרק כא פסוק יג. [↑](#footnote-ref-22)
23. עיניים למשפט . [↑](#footnote-ref-23)
24. אישים ושיטות לרב זוין, עמוד 139 [↑](#footnote-ref-24)
25. ערוך השולחן העתיד הלכות מלכים סימן עז סעיף י. [↑](#footnote-ref-25)
26. רמב"ם הלכות מלכים פרק ח הלכה ג. [↑](#footnote-ref-26)
27. מראה הפנים לירושלמי מכות פרק ב הלכה ו ד"ה תרתין. [↑](#footnote-ref-27)
28. בביאורו לספר המצוות לרס"ג, חלק א מצווה עד ד"ה וראיתי דף רפח עמוד ב. [↑](#footnote-ref-28)
29. בירור הלכה, סוף אות ח. [↑](#footnote-ref-29)
30. רמב"ם הלכות מלכים פרק ח הלכה ג. [↑](#footnote-ref-30)
31. כך הניחו בפשטות גם הרמב"ן על התורה (דברים פרק כא פסוק יא), והמאירי כאן. [↑](#footnote-ref-31)